
1. ВЪВЕДЕНИЕ
Програмата за читалищната дейност е разработена въз основа на предложенията на читалищата на територията на  Община Минерални бани.
Всички дейности в нея са съобразени с изискванията на чл.26а, ал.2 от Закона за народните читалища. 
Изготвянето на Годишната програма за развитие на читалищната дейност в Община Минерални бани за 2017 г. цели обединяване на усилията за по-нататъшно развитие и утвърждаване на читалищата като важни обществени институции, реализиращи културната идентичност на Община Минерални бани, региона и България в процесите на всеобхватна глобализация. 

Общинската администрация внася предложението като ежегодна програма за развитие на читалищната дейност пред Общински съвет – Минерални бани.
2. НАРОДНИ ЧИТАЛИЩА НА ТЕРИТОРИЯТА НА ОБЩИНА МИНЕРАЛНИ БАНИ
             Народните читалища в България са уникални организации, пример за устойчиви културни институции, имащи дълбока връзка с миналото, с традициите, с образователния и културен процес. На тях се гледа като структури, които трябва да се запазват и укрепват в съвременни условия за развитие на гражданското общество.
             Съгласно чл.2 от ЗНЧ читалищата са юридически лица с нестопанска цел. Те са традиционни самоуправляващи се български културно-просветни сдружения в населените места, които изпълняват и държавни културно – просветни задачи. В тяхната дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

            Дейността на читалищата е обезпечена с държавна субсидия. Средствата за читалищата се регулират и разпределят  от комисия, определена със заповед на Кмета на общината и по Механизъм, определен от Министерство на Културата, чиито средства се предоставят на читалищата за самостоятелно управление, съгласно чл.23, ал.1 от ЗНЧ.

            На територията на Община Минерални бани работят и функционират следните  читалища:

· НЧ „Заря 1957” с. Минерални бани ;
· НЧ „Будилник 1903” с.Сусам;
· НЧ ”Христо Ботев 1928” с.Спахиево;
· НЧ ”Сеяч - 1924” с. Сираково;
· НЧ „Борба 1927” с.Сърница;
· НЧ „Кирил и Методий 1952” с.Караманци;
· НЧ „Христо Ботев 1985” с.Боян Ботево;
            Всички читалища са с регистрация в Министерство на културата и със съдебна регистрация. Управляват се от Настоятелства и набират средства от членски внос, художествено-творческа и информационна дейност, субсидия от държавния и общински бюджети, наеми от движимо и недвижимо имущество, дарения и завещания , други разпоредби на чл.21 от ЗНЧ.                                                                                   

3. АНАЛИЗ НА СЪСТОЯНИЕТО НА ЧИТАЛИЩАТА В ОБЩИНА МИНЕРАЛНИ БАНИ
3.1.ВЪНШНА СРЕДА:
Възможности:
Културно-етническо разнообразие
Добро сътрудничество с общинска администрация и НПО;

Участие в проекти пред Министерство на културата и други донори;

Оказване на методическа помощ от община Минерални бани и РЕКИЦ.

Заплахи:
Недостатъчно добре работеща икономика;
Бизнесът все още остава неангажиран към читалищната дейност;
Недостатъчна активност на някои читалищни настоятелства.

Застаряващо население.

3.2.ВЪТРЕШНА СРЕДА
Силни страни:

Спазване на механизма при разпределяне на държавната субсидия;
Съществуване на щатен персонал, обезпечаващ читалищната дейност;
Кадрови ресурс с дългогодишен стаж в сферата на читалищната дейност
Добре разпределена читалищна мрежа;
Наличие на библиотеки във всички читалища;
Слаби страни:

Недостатъчна активност при търсене и разработване на проекти:
Липса на финансов ресурс за развиване на нови форми на дейност; 
Липса на собствен сграден фонд за читалищна дейност.
Недостатъчен финансов ресурс за поддръжка и ремонт на сградния фонд;
Квалификация  на човешките ресурси в общината.

       За осъществяване на своята дейност на читалища  в селата Минерални бани, Боян Ботево, Караманци, Спахиево, Сираково и  Сърница с Решение № 837/26.01.2015 г на Общински съвет за срок от 10 години с безвъзмездно право на ползване са предоставени  недвижими имоти –общинска собственост. Читалището в с.Сусам се намира в културен дом, който е държавна собственост.
       Единствено читалището в с.Сусам разполага със собствена сграда, предназначена за този вид дейност. Сградния фонд на читалищата се нуждае от ремонти, които трудно могат да се финансират. Прекаленото отлагане на ремонтите и обновяване на сценична техника може да превърне голяма част от тази инфраструктура в неизползваема.
        С цел разрешаване на съществуващите проблеми с материаната база и заради ограничения общински бюджет за този вид дейност, Община Минерални бани ще търси финансиране по национални и международни програми.

        Липсва техническата обезпеченост, което също създава проблем за развитието на дейностите на читалищата. Повечето читалища не разполагат с осветителна и озвучителна апаратура  и при необходимост заплащат наем за такава или разчитат на Общината за помощ при организиране на празници и чествания.
        Компютрите, принтерите и мултимедийните проектори са друга необходима техника, необходима за нормалното функциониране на читалищата. 
         Общата численост на субсидираните бройки  за 2017 г. е 9 /девет/.                                                                                                                                         
         Средната възрастта на читалищните служители е 45 години.
         Трима от тях са със степен на образование –магистър, един –бакалавър и трима –средно специално. През 2016 година няма читалищен секретар, който е посещавал квалификационни курсове.
         Работещите в читалищата носят много отговорности. Дейностите, които извършват, изискват знания от различни области. От тяхната компетентност, знания и умения да работят с хора се определя обликът на читалищната институция и развитието на дейностите.
          Заплащането на читалищните служители е едно от най – ниските, липсват условия за кариерно развитие, липсва мотивация за работа. Ниското заплащане и липсата на млади хора в малките населени места ограничава подбора на добри специалисти.
4.  РАЗВИТИЕ НА ДЕЙНОСТИТЕ: 
         Развитието на читалищните дейности се определя от потребностите на местната общност.
 Общият брой на читалищните членове е  414.
            Към всички читалища на територията на Община Минерални бани  функционират библиотеки, разположени в читалищните сгради. Книжните фондове на читалищните библиотеки включват следния брой библиотечни единици: 
с.Минерални бани -     9 759 тома, 
с. Сусам –                      5 307 тома, 
с. Спахиево -                 1 100 тома,
с. Сърница -                   2 815 тома,
с. Караманци -               3 537тома, 
с. Боян Ботево –             3 823 тома, 
с.Сираково –                  1 700 тома  
                   или общо   28 041 тома.
Библиотеките към читалищата в с. Минерални бани, с. Сусам, с.Караманци ,  кандидатстваха по Програмата Глоб@лни библиотеки – България и одобрени, те получиха компютри, мултифункционални и мултимедийни устройства. Наличието на компютри и позването на интернет в библиотеките е привлекателно място за младите хора.     

Съгласно приложените от народните читалища план-програми за 2017 година, всяко читалище на територията на общината има свой празничен календар, включващ събития, посветени на важни чествания, бележити дати и традиционни местни празници.     
Дейности развиват следните читалищни художествени  колективи, школи, кръжоци и клубове:
	№
	НАСЕЛЕНО МЯСТО
	        ЧИТАЛИЩЕ
	                          ГРУПИ И ФОРМАЦИИ 



	1.
	с..Минерални бани
	НЧ „Заря 1957” 
	1.ДВГ „ИЗВОРЧЕ“
2.ЖГАФ

3.ВОКАЛНА ГРУПА ЗА МНОГОГЛАСНО ПЕЕНЕ „РУЧЕЙ“

	2.
	с.Сусам
	НЧ „Будилник 1903” 
	ЖГАФ 

МЪЖКА КОЛЕДАРСКА ГРУПА

МГАФ

СМЕСЕНА ГРУПА ЗА АВТЕНТИЧЕН ФОЛКЛОР

	3.
	с.Спахиево
	НЧ  „Христо Ботев 1928”
	1.ПЕВЧЕСКА ГРУПА „АИДА“
2.ТЕАТРАЛНА ГРУПА „АИДА“

3.ШКОЛА ПО ИЗОБРАЗИТЕЛНО ИЗКУСТВО –САМО ПРЕЗ ЛЕТНИЯ СЕЗОН

	4.
	с.Сираково
	НЧ ”Сеяч - 1924” 
	-


	5.
	с.Сърница
	НЧ „Борба 1927” с.Сърница;

	-

	6.
	с.Караманци
	НЧ „Кирил и Методий 1952” 
	ДГАФ „ДЪГА“


	7.
	с.Боян Ботево
	НЧ „Христо Ботев 1985” 
	-



          Художествените колективи активно се включват в местните културни прояви, а  певческите и танцови групи от с.Минерални бани, с.Сусам , с.Спахиево и с.Караманци участват в събори, прегледи, и фестивали на регионално, национално и международно ниво, като за 2016 г. общо изявите им са – 72, получили са общо 23 медала, диплом, плакети, статуетка, специални награди и грамоти.
                     В разнообразната дейност на читалищата се вписват: концертни спектакли, театрални постановки, конкурси, тематични срещи, творчески портрети, литературни четения, творчески ателиета, празници, обичаи, поддържане на музейни сбирки, публикации и други.

ИЗВОДИ:

1. От направения анализ на сградния фонд на читалищата в Община Минерални бани може да се направи изводът, че съществуващата мрежа от читалища е с остарял и недостатъчен сграден фонд, а техническо оборудване липсва почти навсякъде, което води до необходимостта от модернизация на инфраструктурата за разпространение и осигуряване на достъп до културно съдържание.   
2. Необходимо е да продължи партньорството между Общината и читалищата, насочено към развитие на професионалните умения и повишаване на квалификацията на работещите в културната институция.

3. Необходима е подкрепа и насърчаване на любителското творчество, насочено към нематериалното културно наследство.
4. Търсене на нови форми, инициативи на читалищна дейност, с цел привличане и включване на повече възрастни хора и децата през летните месеци.

5. С цел набиране на допълнителен финансов ресурс читалищните настоятелства активно да кандидатстват по проекти, донорски програми, дарения.
6. Читалищата в Община Минерални бани имат своите конкретни постижения в:

·        съхраняването на националните традиции и идентичност;

·        превръщане на библиотеките в център на духовно и информационно средище;

·        привличане на самодейци с различен социален статус  и възраст;

·        привличане на допълнителни източници за финансиране;

·        създаване на международни  културни връзки.

7. Постигнатото в читалищната дейност е базата за решаването на проблемите свързани с :

·        обогатяване на дейността чрез  предлаганите продукти и услуги;

·       привличане на млади читалищни членове;

·       нов тип мениджмънт;

·       обогатяване на библиотечния фонд;

·       поддръжка и ремонт на материално-техническата база.

8. Новите предизвикателства са друг фактор, който стои пред читалищата. Те ще спомогнат да станат по-добро място за неформално образование, традиционна култура, достъп до информация, разпространение на книги и др. за всички възрасти от населението.Включването и реализацията на услуги в социалната сфера и изграждане на информационни мрежи ще спомогнат да се изпълни със съдържание мисията на читалището.

9. Сериозно внимание трябва да се  отдели и на подрастващите поколения с реализирането на образователни програми по места – срещи с книгата, здравни беседи, интерактивни игри, образователни и развлекателни инициативи.

10. Ще продължат и бъдещите партньорства между читалищата, културните и образователни институции, местните власти, неправителствени организации, бизнеса по места, като се реализират добри практики и инициативи за разширяване обхвата на дейност в обществено значими сфери и приоритетни области (стимулиране на читалищни дейности, формиране на читалището като място за общуване и контакти, социална и културна интеграция на различни общности, участие в проекти и програми).

СТРАТЕГИЧЕСКИ ЦЕЛИ И ПРИОРИТЕТИ
 

Цел:

Утвърждаване на читалищата в Община Минерални бани като културно-просветни средища с активни културни, информационни, социални и граждански функции.
 

Приоритети:

1.     Насърчаване и подкрепа на читалищата в Община Минерални бани за осъществяване на основните им дейности и приложението на съвременни форми на работа придаващи съвременна визия на читалищната дейност.

-         Запазване и разпространение на българските традиции и обичаи, песни и танци.

-         Съхраняване и развитие на любителското художествено творчество  и завоюваните позиции за работа с различни възрастови групи и привличане на млади хора, като важен фактор за насърчаване на социалната промяна.

-         Представяне на привлекателни форми за опознаване на  миналото, традициите и културните постижения.

 

2.     Разширяване обхвата на дейността на читалищата в обществено  значими сфери.

-         Превръщането на читалището в общодостъпен център за библиотечно и информационно осигуряване  чрез ускорено навлизане на информационните технологии.

-         Формиране на читалището като място за общуване и контакти,  дарителски акции, културна и социална интеграция, включително и на хора в риск, неравностойно положение, етнически общности и др.

-         Засилване ролята и участието на читалищата в местното самоуправление и формирането на активно гражданство.

-         Укрепване на читалищната дейност в сътрудничество  и партньорство с общината, с културните и образователните институции, с представители на бизнеса и НПО, за реализиране на съвместни програми и проекти.

-         Установяване на трайни и ползотворни международни контакти.

 

3.     Развитие и поддържане на читалищната материално-техническа база.

-         чрез собствени приходи.

-         чрез кандидатстване и реализиране на проекти.

 ОСНОВНИ ДЕЙНОСТИ
· Библиотечна дейност:

- обновяване на библиотечния фонд в зависимост от читателските интереси;

- подобряване дейността на библиотеката, съобразена с интересите и нуждите на

населението, чрез различни форми на културно – масовата работа;

- осъществяване на изложби, свързани с бележити дати на личности и събития от

местен, регионален и национален характер;

- провеждане  на  срещи  и литературни  четения  на  новоиздадена  литература и

млади автори.
· Културно - просветна дейност:

- осъществяване на културният календар за читалищните прояви;

- повишаване  на  художественото   и   жанрово   разнообразие   на     културните

мероприятия;

- участие в културните мероприятия на общината;

- честване на официалните и традиционни празници, сборове и годишнини;

- провеждане   на   мероприятия,  свързани    със   съхраняването,  развитието    и

популяризирането на местни традиции и обичаи.
· Любителско - художествено творчество:

- повишаване   на   художествено – творческите   постижения   на   любителските

състави и индивидуални изпълнители чрез привличане на специалисти – ръководители;

- активно   участие  на  любителските  състави  и  индивидуални  изпълнители  в

културно – масови събития.
· Подобряване финансовото състояние на читалището чрез:

- осъществяване  на  контакти  с личности и фирми за набиране на допълнителни

средства за по-активно участие на любителските състави и индивидуални изпълнители в местни и национални програми, конкурси и фестивали;

- увеличаване броя на членовете на читалището;
- членски внос;

- проекти и програми;

- дарения и спонсорство;
· Обучение и квалификация:
- Участие на щатния работник в семинари, обучения и др., свързани с повишаване квалификацията му по основните читалищни дейности и работа по проекти.
· Работа по проекти

          За да продължи да се развива културния живот в Общината е необходимо координирано сътрудничество между културните институции и използване възможността за кандидатстване по различни програми  с проекти за финансиране на дейностите им. С тяхна помощ читалищата ще допринесат за задоволяване на определени обществени потребности. Това е възможност за всяко едно  читалище да реализира своя цел чрез осигуряване на алтернативно финансиране. Общината е партньор и винаги ще подпомага техните усилия в тази насока.

· финансиране
Финансирането на дейностите на народните читалища на територията на Община Минерални бани се извършва съгласно регламентирана държавна субсидия за 2017 год. Субсидираната численост за читалищата в Община Минерални бани за 2017 год., е  9 субсидирани бройки, а стандартът за една субсидирана бройка през 2017 год. е в размер на 7 300 лв. Общата субсидия е в размер на 65 700 лева. Разпределението на средствата се извърши от Комисия за разпределяне на субсидията за читалищата на територията на община Минерални бани за организиране и провеждане на читалищната им дейност, в която участват всички читалищни секретари. 

 Финансирането със средства от бюджета на Община Минерални бани за дейности на народните читалища се извършва съгласно Решение на Общински съвет – Минерални бани и сключени договори с Кмета на Община Минерални бани(съгласно чл. 26а, ал. 1, 2, 3 от ЗНЧ). 

И през 2017 г. Община Минерални бани при необходимост ще осигури допълнително финансиране на читалищни дейности. 
8. СРОКОВЕ И ИЗПЪЛНЕНИЕ
8.1. Срокът за изпълнение на Програмата е в рамките на бюджетната 2017 г.

8.2. Председатетелите на читалищата представят в срок до 31.03.2017г. пред Кмета на общината доклади за осъществените дейности в изпълнение на Програмата и за изразходваните от бюджета средства за 2016 г.
9. ЗАКЛЮЧЕНИЕ
           Изпълнението на програмата ще даде възможност  читалищата в Община Минерални бани да се утвърдят като културно-просветни средища с активни културни, информационни, социални и граждански функции.
          Реализирането на основните дейности, заложени в програмата ще спомогнат за:

· опазването и съхраняването на културно- историческото наследство във времето на глобализация и утвърждаване на празници, даващи възможност за удовлетворяване нуждите на бъдещите поколения да се запознаят с миналото на родния край; 
· подпомагането и развитието на любителското художествено творчество ще стимулира младите хора и талантливите дарования;
·  уреждането и  поддържането библиотечните колекции ще подпомогне образователния процес в получаване на нови знания; 
· реализирането на инициативи ще допринесе за обогатяване на културния живот; 
· усвояването на знания за новите информационни технологии ще отвори вратата към необятното глобално пространство.

           Изпълнението на тази програма ще има съществен принос за постигане на интегриран подход за развитие на образованието и културата и превръщането на народните читалища не само в духовни, но и като съвременни информационни центрове, като привлекателно място за хората. Така, програмата ще разкрие традициите на миналото, предизвикателствата на настоящето и надежда за по-добро бъдеще.
9
 Забележка .

Програмата е отворена за допълнения. Тя е визирала най-общите положения, залегнали в плановете на отделните читалища.

Неразделна част от програмата е
Приложение № 1 – КУЛТУРЕН КАЛЕНДАР на Община Минерални бани през 2017 г.
Настоящата Програма за развитие на читалищната дейност в Община Минерални бани за 2017 година е приета с Решение № 362 от 13.01.2017 г. по Протокол № 24 от 13.01.2017 г. 
Председател на ОбС………………………

                                   /Мехмед Лятиф/

  Приложение №1

К У Л Т У Р Е Н     К А Л Е Н Д А Р 
2017 ГОДИНА

	№ по ред
	ДАТА
	МЕРОПРИЯТИЯ
	ОРГАНИЗАТОРИ

	м. ЯНУАРИ


	1.
	06.01.2017
	· Йордановден
· Честване годишнина от рождението на Христо Ботев
	НЧ ”Заря-1957” с.Минерални бани, НЧ „Христо Ботев 1985”с.Боян Ботево
 НЧ „Будилник 1903” с.Сусам 
НЧ ”Христо Ботев 1928” с.Спахиево

	2.
	07.01.2017
	· Ивановден
	НЧ ”Христо Ботев 1928” с.Спахиево

	3.
	08.01.2017
	· Бабин ден-български обичаи и ритуали
	НЧ ”Христо Ботев 1928” с.Спахиево

	4.
	13.01.2017
	· Ден на българското кино
	НЧ „Будилник 1903” с.Сусам 



	5.
	21.01.2017
	· „Бабин ден”-ден на родилната помощ
	НЧ ”Заря-1957” с.Минерални бани, НЧ „Христо Ботев 1985”с.Боян Ботево 
НЧ „Будилник 1903” с.Сусам
НЧ ”Сеяч - 1924” с. Сираково;

НЧ „Борба 1927” с.Сърница;

НЧ „Кирил и Методий 1952” с.Караманци;



	м. ФЕВРУАРИ


	1
	01.02.2017
	· Ден на лозаря /Трифон Зарезан/
	НЧ ”Христо Ботев 1928” с.Спахиево
НЧ ”Сеяч - 1924” с. Сираково

	2
	04.02.2017
	· Световен ден за борба с рака
	НЧ „Будилник 1903” с.Сусам

	3.
	10.02.2017
	· Владимир Димитров Майстора
	НЧ „Кирил и Методий 1952” с.Караманци

	4.
	14.02.2017
	· Ден на лозаря /Трифон Зарезан/
· Двоен празник под надслов „В деня на влюбените да се почерпим с вино по случай Трифон Зарезан“
	НЧ „Будилник 1903” с.Сусам
НЧ „Кирил и Методий 1952” с.Караманци

	5.
	19.02.2017
	· Годишнина от обесването на Васил Левски
	НЧ ”Христо Ботев 1928” с.Спахиево
НЧ „Будилник 1903” с.Сусам 

	6.


	26.02.2017


	· Сирни Заговезни –ритуал „Вземане на прошка“

· Сирни Заговезни – обичаи „Хамкане“ и „Въртене на оратник“


	НЧ ”Христо Ботев 1928” с.Спахиево
НЧ „Будилник 1903” с.Сусам
НЧ ”Заря-1957” с.Минерални бани


	м. МАРТ

	1.
	01.03.2017
	· „Баба Марта бързала,мартенички вързала“ – изработване на мартеници, изложба и детски празник.
	ВСИЧКИ ЧИТАЛИЩА

	2.
	01.03.2017
	· Ден на самодееца
	НЧ ”Заря-1957” с.Минерални бани, 
НЧ „Будилник 1903” с.Сусам

НЧ ”Сеяч - 1924” с. Сираково;
НЧ „Кирил и Методий 1952” с.Караманци;

	3.
	03.03.2017
	· Тържества по случай 3-ти март-Национален празник на Република България
	НЧ „Кирил и Методий 1952” с.Караманци
НЧ „Будилник 1903” с.Сусам
НЧ ”Христо Ботев 1928” с.Спахиево

	4.
	08.03.2017
	· Честване международния ден на жената
	ВСИЧКИ ЧИТАЛИЩА

	5.
	09.03.2017 
	· Битката при Клокотница

	НЧ ”Христо Ботев 1928” с.Спахиево

	6.
	21.03.2017
	· Световен ден на поезията
	НЧ „Кирил и Методий 1952” с.Караманци

	6.
	22.03.2017
	· Изложба на цветя посветена на Първа пролет
	НЧ ”Заря-1957” с.Минерални бани

	7.
	25.03.2017
	· Благовещение
	НЧ ”Христо Ботев 1928” с.Спахиево

	8.
	31.03.2017
	· Часът на земята
· Боядисване на яйца
	НЧ „Кирил и Методий 1952” с.Караманци;
НЧ „Будилник 1903” с.Сусам

	м. АПРИЛ


	1.
	02.04.2017
	· Международен ден на детската книга“ С приказките на Андерсен“
· Великденска дарителска акция “Дари книга-стани приятел“ и „Маратон на четенето
· Великденски празник-конкурс за най-красиво изписано яйце
	НЧ ”Заря-1957” с.Минерални бани
НЧ „Будилник 1903” с.Сусам

НЧ „Будилник 1903” с.Сусам



	2.
	
	· Седмица на детската книга и изкуствата за деца
	НЧ „Христо Ботев 1985”с.Боян Ботево
НЧ „Кирил и Методий 1952” с.Караманци

	3.
	08.04.2017
	· Лазаровден
	НЧ ”Заря-1957” с.Минерални бани

	4.
	09.04.2014 год.
	· Изложба и конкурс за най-красиво цвете
· Цветница
	НЧ ”Сеяч - 1924” с. Сираково
НЧ ”Христо Ботев 1928” с.Спахиево



	5.
	13.04.2017 
	· Концерт на самодейците при НЧ ”Заря-1957” с.Минерални бани по случай Великден

· Изложба по случай Великден
	НЧ ”Заря-1957” с.Минерални бани
НЧ „Борба 1927” с.Сърница

	6.
	15.04.2017
	· Изложба на най-шарено и здраво великденско яйце
	НЧ ”Сеяч - 1924” с. Сираково

	7.
	16.04.2017
	· Великден – на мегдана
	НЧ ”Христо Ботев 1928” с.Спахиево

	8.
	22.04.2017
	· Международен ден на Земята
	НЧ ”Заря-1957” с.Минерални бани

	9.
	23.04.2017
	· Световен ден на книгата и авторското право
	НЧ ”Христо Ботев 1928” с.Спахиево

	10.
	30.04.2017
	· 141 години от Априлското въстание
	НЧ ”Христо Ботев 1928” с.Спахиево

	11.
	
	· Участие във фолклорен фестивал в Р.Турция
	НЧ ”Заря-1957” с.Минерални бани
НЧ „Кирил и Методий 1952” с.Караманци


м.МАЙ
	1.
	06.05.2017
	· Гергьовден – участие на фестивала „Заедно на Гергьовден“ в с.Горски извор
· Гергьовден в с.Бодрово - участиe

	НЧ ”Христо Ботев 1928” с.Спахиево
НЧ ”Заря-1957” с.Минерални бани
НЧ „Будилник 1903” с.Сусам


	2.
	09.05.2017
	· Ден на Победата полагане на венец
· Ден на Европа
	НЧ „Будилник 1903” с.Сусам
НЧ „Кирил и Методий 1952” с.Караманци
НЧ ”Христо Ботев 1928” с.Спахиево

	3.
	10.05.2017
	Празник на с.Караманци
	НЧ „Кирил и Методий 1952” с.Караманци
Община Минерални бани

	4.
	11.05.2017
	· Професионален празник на библиотекаря

· 144 години от обявяването на българската църква за независима

· Свети Свети Кирил и Методий
	НЧ „Христо Ботев 1985”с.Боян Ботево
НЧ ”Заря-1957” с.Минерални бани
НЧ „Кирил и Методий 1952” с.Караманци
НЧ ”Христо Ботев 1928” с.Спахиево
НЧ ”Христо Ботев 1928” с.Спахиево

	5.
	Май 2017
	· Национален събор за народно творчество „Китна Тракия пее и танцува“
	НЧ „Будилник 1903” с.Сусам
НЧ „Кирил и Методий 1952” с.Караманци
НЧ ”Христо Ботев 1928” с.Спахиево
НЧ ”Заря-1957” с.Минерални бани

	7.
	24.05.2017
	· Тържества по случай 24 май-деня на българската просвета,  култура и славянска писменост.
· НФС „Празник на черешата
	ВСИЧКИ ЧИТАЛИЩА
НЧ ”Христо Ботев 1928” с.Спахиево


	м. ЮНИ


	1.
	01.06.2017
	· Участие в Международен детски етнофестивал в с.Минерални бани
· Международен ден на детето
	НЧ „Кирил и Методий 1952” с.Караманци
НЧ ”Заря-1957” с.Минерални бани
Всички читалища

	2.
	02.06.2017
	Отбелязване на Деня на Ботев и падналите за свободата на България

	НЧ „Христо Ботев 1985”с.Боян Ботево 
НЧ „Будилник 1903” с.Сусам
НЧ „Кирил и Методий 1952” с.Караманци;

НЧ ”Христо Ботев 1928” с.Спахиево

	3.
	03.06.2017
	Селищен празник „Св.св. Костадин и Елена“
	НЧ „Борба 1927” с.Сърница;



	4.
	04.06.2017
	255 години от написването на История Славянобългарска
	НЧ ”Христо Ботев 1928” с.Спахиево


	5.
	21-26.06. 2017
	Участие на групата в „Евро фолк-Черно море“
	НЧ „Кирил и Методий 1952” с.Караманци


	6.
	24.06.2017 
	Еньов ден
	НЧ „Будилник 1903” с.Сусам

	7.
	26-27.06. 2017
	Отбелязване на Празника Рамазан Байрям
	НЧ „Кирил и Методий 1952” с.Караманци
НЧ „Борба 1927” с.Сърница

	8.
	29.06. 2017
	Ден на занаятите
	НЧ ”Христо Ботев 1928” с.Спахиево


	9.
	Юни 2017
	Участие вНФС Читалището- храм на българския дух” и „Празник на черешата”- с.Крепост                                                   
	НЧ ”Заря-1957” с.Минерални бани

	10.
	Юни 2017
	Участие в Национален тракийски жътварски събор Странско   
	НЧ ”Заря-1957” с.Минерални бани


м. ЮЛИ
	1.
	07.07. 2017
	СВ. Неделя –водосвет на параклиса и хоро  на мегдана
	НЧ ”Христо Ботев 1928” с.Спахиево


	2.
	08-09.07. 2017
	Участие в танцов фестивал“Хоро при извора“ гр.Велинград
	НЧ „Кирил и Методий 1952” с.Караманци


	3.
	09.07.2017
	Годишнина от рождението на Иван Вазов
	НЧ ”Христо Ботев 1928” с.Спахиево


	4.
	18.07.2017
	180 години от рождението на Васил Левски
	НЧ ”Христо Ботев 1928” с.Спахиево


	5.
	Юли 2017
	Отбелязване на селищния празник „Св.Илия“
	НЧ ”Сеяч - 1924” с. Сираково
НЧ „Будилник 1903” с.Сусам

	6.
	30.07.2017
	Световен ден на приятелството
	НЧ ”Христо Ботев 1928” с.Спахиево
НЧ „Кирил и Методий 1952” с.Караманци

	7.
	Юли 2017
	Участие в Национален тракийски фолклорен събор „Богородична  стъпка” гр. Стара Загора                                              
	НЧ ”Заря-1957” с.Минерални бани

	м. АВГУСТ


	1.
	август
	Групово четене на задължителната литература
	НЧ ”Сеяч - 1924” с. Сираково


	2.
	02.08.2017
	Годишнина от Илинденско-Преображенското въстание
	НЧ ”Христо Ботев 1928” с.Спахиево


	3.
	05.08.2017
	Участие във ФС „По стъпките на Богородица“с.Добрич
	НЧ ”Заря-1957” с.Минерални бани
НЧ ”Христо Ботев 1928” с.Спахиево
НЧ „Будилник 1903” с.Сусам

	4.
	20.08.2017
	1099 години от битката при Ахелой
	НЧ ”Христо Ботев 1928” с.Спахиево


	5.
	21.08. 2017
	Годишнина от рождението на Ангел Каралийчев- рисунка любим герой от приказките на писателя
	НЧ „Кирил и Методий 1952” с.Караманци


	6.
	25.08.2017
	140 години от Шипченската епопея
	НЧ ”Христо Ботев 1928” с.Спахиево

	7.
	25-26.08. 2017
	Участие във „Празника на минералната вода, здравето и красотата“ Минерални бани
	НЧ ”Заря-1957” с.Минерални бани
НЧ ”Христо Ботев 1928” с.Спахиево
НЧ „Кирил и Методий 1952” с.Караманци
НЧ „Будилник 1903” с.Сусам


м. СЕПТЕМВРИ
	1.
	01.09.2017
	Отбелязване на религиозния празник Курбан Байрям
	НЧ „Борба 1927” с.Сърница;

НЧ „Кирил и Методий 1952” с.Караманци
НЧ „Христо Ботев 1985”с.Боян Ботево 

	2.
	06.09.2014
	· Честване Деня на Съединението на България
· 104 години от рождението на Стоян Михайловски
	НЧ „Кирил и Методий 1952” с.Караманци
НЧ ”Христо Ботев 1928” с.Спахиево
НЧ „Будилник 1903” с.Сусам
НЧ „Кирил и Методий 1952” с.Караманци


	3.
	17.09.2017
	Света София и дъщерите й Вяра, Надежда и Любов
	НЧ „Кирил и Методий 1952” с.Караманци
НЧ ”Христо Ботев 1928” с.Спахиево

	4.
	22.09.2017
	Честване Деня на независимостта на България


	НЧ „Будилник 1903” с.Сусам
НЧ „Кирил и Методий 1952” с.Караманци
НЧ ”Христо Ботев 1928” с.Спахиево
НЧ „Христо Ботев 1985”с.Боян Ботево

	5.
	септември
	Участие във фестивала в с.Узунджово
	НЧ ”Христо Ботев 1928” с.Спахиево

	6.
	септември
	Участие във Фолклорен фестивал за двугласно пеене и народна песен с международно участие – Неделино                     
	НЧ ”Заря-1957” с.Минерални бани

	м. ОКТОМВРИ


	1.
	01.10.2017
	· Честване деня  на възрастните хора
· Международен ден на музиката
	НЧ „Кирил и Методий 1952” с.Караманци
НЧ ”Христо Ботев 1928” с.Спахиево
НЧ „Кирил и Методий 1952” с.Караманци

	2.
	02.10.2017
	169 години от смъртта на Васил Априлов
	НЧ ”Христо Ботев 1928” с.Спахиево


	3.
	05.10.2017 
	Празник посветен на Деня на учителя
	НЧ „Кирил и Методий 1952” с.Караманци

	4.
	14.10.2017
	Петковден
	НЧ ”Христо Ботев 1928” с.Спахиево

	5.
	26.10.2017 
	  Раздумка  на Димитровден
	НЧ ”Христо Ботев 1928” с.Спахиево

	6.
	октомври
	Национална седмица на четенето
	НЧ ”Заря-1957” с.Минерални бани

	7.
	октомври
	Честване на 90 годишен юбилей на читалището
	НЧ „Борба 1927” с.Сърница

	8.
	31.10.2017
	Хелоуин
	НЧ „Кирил и Методий 1952” с.Караманци

	9.
	октомври
	Участие във Фолклорен фестивал „С вяра в доброто, с надежда в бъдещето” с. Добрич                                                      
	НЧ ”Заря-1957” с.Минерални бани


м. НОЕМВРИ
	1.
	01.11.2017
	Честване Деня на народните будители

	НЧ „Кирил и Методий 1952” с.Караманци
НЧ ”Сеяч - 1924” с. Сираково
НЧ ”Христо Ботев 1928” с.Спахиево
НЧ ”Заря-1957” с.Минерални бани
НЧ „Будилник 1903” с.Сусам
НЧ „Борба 1927” с.Сърница

	2.
	02.11.2017
	119 години от рождението на Асен Разцветников
	НЧ „Кирил и Методий 1952” с.Караманци


	3.
	14.11.2017
	· 108 години от рождението на Астрид Линдгрен
· Световен ден за борба с диабета
	НЧ „Кирил и Методий 1952” с.Караманци
НЧ „Кирил и Методий 1952” с.Караманци

	4.
	17.11.2017
	189 години от рождението на петко Р. Славейков
	НЧ „Кирил и Методий 1952” с.Караманци


	5.
	19.11.2017 
	60 годишен юбилей на читалището
	НЧ ”Заря-1957” с.Минерални бани

	6.
	21.11.2017
	· Ден на християнското семейство

· Годишнина от рождението на Йордан Йовков
	НЧ ”Заря-1957” с.Минерални бани
НЧ ”Христо Ботев 1928” с.Спахиево
НЧ „Будилник 1903” с.Сусам
НЧ ”Христо Ботев 1928” с.Спахиево


	м. ДЕКЕМВРИ


	1.
	01.12.2017
	Световен ден на борба срещу СПИН

	НЧ „Кирил и Методий 1952” с.Караманци


	2.
	03.12.2017
	Ден на инвалида

	НЧ „Кирил и Методий 1952” с.Караманци


	3.
	24.12.2017
	Бъдни вечер
	НЧ ”Христо Ботев 1928” с.Спахиево


	5.
	22-31.12. 2017
	· Посрещане на Дядо Коледа за деца до 10год.

· Новогодишни празници – коледуване,изложби,конкурси и тържества
	НЧ „Будилник 1903” с.Сусам
Всички читалища

